title: Sklep Sveta z dne 28. septembra 1987 o sklenitvi Dodatnega protokola k Sporazumu o sodelovanju med Evropsko gospodarsko skupnostjo in Hašemitsko kraljevino Jordanijo

text:
Avis juridique important

|

31987D0512

Official Journal L 297 , 21/10/1987 P. 0018 - 0018 Finnish special edition: Chapter 11 Volume 13 P. 0053  Swedish special edition: Chapter 11 Volume 13 P. 0053

SKLEP SVETAz dne 28. septembra 1987o sklenitvi Dodatnega protokola k Sporazumu o sodelovanju med Evropsko gospodarsko skupnostjo in Hašemitsko kraljevino Jordanijo(87/512/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti, zlasti člena 238,ob upoštevanju priporočila Komisije(1),ob upoštevanju soglasja Evropskega parlamenta(2),ker je treba potrditi Dodatni protokol k Sporazumu o sodelovanju med Evropsko gospodarsko skupnostjo in Hašemitsko republiko Jordanijo(3), podpisanim v Bruslju 18. januarja 1977,SKLENIL:Člen 1V imenu Skupnosti se s tem sklepom potrdi Dodatni protokol k Sporazumu o sodelovanju med Evropsko gospodarsko skupnostjo in Hašemitsko kraljevino Jordanijo.Besedilo protokola je priloženo temu sklepu.Člen 2Predsednik Sveta opravi notifikacijo, predvideno v členu 6 protokola(4).Člen 3Ta sklep začne veljati dan po objavi v Uradnem listu Evropskih skupnosti.V Bruslju, 28. septembra 1987Za SvetPredsednikB. HAARDER(1) UL C 97, 10.4.1987, str. 9.(2) Soglasje z dne 16. septembra 1987 (še ni objavljeno vUradnem listu).(3) UL L 268, 27.9.1987, str. 2.(4) Dan začetka veljavnosti Protokola bo Generalni sekretariat Sveta objavil v Uradnem listu Evropskih skupnosti.


title: Sklep Sveta (SZVP) 2016/2315 z dne 19. decembra 2016 o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini

text:
               20.12.2016

               SL

               Uradni list Evropske unije

               L 345/65

         SKLEP SVETA (SZVP) 2016/2315
   z dne 19. decembra 2016
   o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini
   SVET EVROPSKE UNIJE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 31. julija 2014 sprejel Sklep 2014/512/SZVP (1).

               (2)

               Evropski svet je 19. marca 2015 sklenil, da bodo sprejeti potrebni ukrepi za jasno povezanost trajanja omejevalnih ukrepov s celovitim izvajanjem sporazumov iz Minska, z upoštevanjem, da je bilo celovito izvajanje predvideno za 31. december 2015.

               (3)

               Svet je 1. julija 2016 podaljšal Sklep 2014/512/SZVP do 31. januarja 2017, da bi lahko nadalje ocenil izvajanje sporazumov iz Minska.

               (4)

               Po oceni izvajanja sporazumov iz Minska bi bilo treba Sklep 2014/512/SZVP podaljšati za nadaljnjih šest mesecev, da bi lahko Svet nadalje ocenil njihovo izvajanje.

               (5)

               Sklep 2014/512/SZVP bi zato bilo treba ustrezno spremeniti –

         SPREJEL NASLEDNJI SKLEP:
   Člen 1
   Prvi pododstavek člena 9(1) Sklepa 2014/512/SZVP se nadomesti z naslednjim:

      „1.   Ta sklep se uporablja do 31. julija 2017.“

   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 19. decembra 2016

            Za Svet

            Predsednik

         M. LAJČÁK

      (1)  Sklep Sveta 2014/512/SZVP z dne 31. julija 2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL L 229, 31.7.2014, str. 13).


title: 2011/554/EU, Euratom: Sklep Evropskega parlamenta z dne 10. maja 2011 o razrešnici glede izvrševanja proračuna Izvajalske agencije za vseevropsko prometno omrežje za proračunsko leto 2009

text:
               27.9.2011

               SL

               Uradni list Evropske unije

               L 250/81

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Izvajalske agencije za vseevropsko prometno omrežje za proračunsko leto 2009
   (2011/554/EU, Euratom)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2009 (1),

               —

               ob upoštevanju zaključnega letnega računa Evropske unije za proračunsko leto 2009 (SEC(2010) 963 – C7-0211/2010) (2),

               —

               ob upoštevanju zaključnega letnega računa Izvajalske agencije za vseevropsko prometno omrežje za proračunsko leto 2009,

               —

               ob upoštevanju poročila Komisije o nadaljnjem ukrepanju na podlagi sklepov o razrešnici za proračunsko leto 2008 (COM(2010) 650) in delovnih dokumentov osebja Komisije, priloženih temu poročilu (SEC(2010) 1437 in SEC(2010) 1438),

               —

               ob upoštevanju sporočila Komisije z dne 2. junija 2010„Zbirno poročilo o dosežkih Komisije pri upravljanju v letu 2009“ (COM(2010) 281),

               —

               ob upoštevanju letnega poročila Komisije organu, pristojnemu za podelitev razrešnice, o notranjih revizijah, opravljenih leta 2009 (COM(2010) 447), in delovnega dokumenta služb Komisije, ki je priložen temu poročilu (SEC(2010) 994),

               —

               ob upoštevanju poročila Računskega sodišča o zaključnem letnem računu Izvajalske agencije za vseevropsko prometno omrežje za proračunsko leto 2009, z odgovori Agencije (3),

               —

               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 287 Pogodbe o delovanju Evropske unije (4),

               —

               ob upoštevanju priporočila Sveta z dne 15. februarja 2011 o podelitvi razrešnice izvajalskim agencijam glede izvrševanja proračuna za proračunsko leto 2009 (05893/2011 – C7-0054/2011),

               —

               ob upoštevanju členov 274, 275 in 276 Pogodbe ES, člena 17(1) Pogodbe o Evropski uniji, členov 317, 318 in 319 Pogodbe o delovanju Evropske unije ter členov 179a in 180b Pogodbe Euratom,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), kakor je bila spremenjena z uredbama Sveta (ES, Euratom) št. 1995/2006 (6) in (ES) št. 1525/2007 (7), zlasti členov 55, 145, 146 in 147 te uredbe,

               —

               ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (8), zlasti člena 14(3),

               —

               ob upoštevanju Uredbe Komisije (ES) št. 1653/2004 z dne 21. septembra 2004 o standardni finančni uredbi za izvajalske agencije v skladu z Uredbo Sveta (ES) št. 58/2003 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (9), zlasti prvega in drugega odstavka člena 66 te uredbe,

               —

               ob upoštevanju Sklepa Komisije 2007/60/ES z dne 26. oktobra 2006 o ustanovitvi Izvajalske agencije za vseevropsko prometno omrežje na podlagi Uredbe Sveta (ES) št. 58/2003 (10),

               —

               ob upoštevanju člena 76 in Priloge VI poslovnika,

               —

               ob upoštevanju poročila Odbora za proračunski nadzor in mnenj drugih zadevnih odborov (A7-0134/2011),

               A.

               ker Komisija v skladu s členom 17(1) Pogodbe o Evropski uniji izvršuje proračun in upravlja programe, v skladu s členom 317 Pogodbe o delovanju Evropske unije pa to počne na lastno odgovornost, pri čemer sodeluje z državami članicami in upošteva načelo dobrega finančnega poslovodenja,

               1.

               podeli direktorju Izvajalske agencije za vseevropsko prometno omrežje razrešnico glede izvrševanja proračuna izvajalske agencije za proračunsko leto 2009;

               2.

               navaja svoje pripombe v resoluciji, ki je sestavni del sklepov o razrešnici glede izvrševanja splošnega proračuna Evropske unije za proračunsko leto 2009, oddelek III – Komisija in izvajalske agencije;

               3.

               naroči svojemu predsedniku, naj ta sklep in priložen sklep o razrešnici glede izvrševanja splošnega proračuna Evropske unije za proračunsko leto 2009, oddelek III – Komisija, in resolucijo, ki je del sklepov, posreduje direktorju Izvajalske agencije za vseevropsko prometno omrežje, Svetu, Komisiji, Sodišču Evropskih skupnosti in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL L 69, 13.3.2009.

      (2)  UL C 308, 12.11.2010, str. 1.

      (3)  UL C 338, 14.12.2010, str. 77.

      (4)  UL C 308, 12.11.2010, str. 129.

      (5)  UL L 248, 16.9.2002, str. 1.

      (6)  UL L 390, 30.12.2006, str. 1.

      (7)  UL L 343, 27.12.2007, str. 9.

      (8)  UL L 11, 16.1.2003, str. 1.

      (9)  UL L 297, 22.9.2004, str. 6.

      (10)  UL L 32, 6.2.2007, str. 88.


title: Sklep Sveta z dne 22. julija 1997 o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Kirgiško republiko na drugi strani, ki ga je sklenila Evropska skupnost

text:
Pomembno pravno obvestilo

|

31997D0567

Uradni list L 235 , 26/08/1997 str. 0001 - 0002

		Sklep Svetaz dne 22. julija 1997o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Kirgiško republiko na drugi strani, ki ga je sklenila Evropska skupnost(97/567/ESPJ, ES, Euratom)SVET EVROPSKE UNIJE JEob upoštevanju Pogodbe o ustanovitvi Evropske skupnosti, zlasti njenega člena 113 v zvezi s členom 228(2) prvi stavek,ob upoštevanju predloga Komisije,ob upoštevanju mnenja Evropskega parlamenta [1],ker je, dokler ne začne veljati Sporazum o partnerstvu in sodelovanju, podpisan v Bruslju 9. februarja 1995, treba sprejeti Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Kirgiško republiko na drugi strani,SKLENIL:Člen 1Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Kirgiško republiko na drugi strani, s Protokolom in izjavami se potrdi v imenu Evropske skupnosti [2].Besedila aktov, navedenih v prvem odstavku, so priloga temu sklepu.Člen 2Predsednik Sveta v imenu Evropske skupnosti opravi notifikacijo, predvideno v členu 33 Začasnega trgovinskega sporazuma.V Bruslju, 22. julija 1997Za SvetPredsednikJ. Poos[1] Mnenje z dne 26. junija 1997 (UL C 222, 21.7.1997).[2] Dan začetka veljavnosti Sporazuma bo Generalni sekretariat Sveta objavil v Uradnem listu Evropskih skupnosti.--------------------------------------------------


title: 2008/501/ES: Sklep Evropskega parlamenta z dne 24. aprila 2007 o razrešnici glede izvrševanja splošnega proračuna Evropske unije za proračunsko leto 2005, Oddelek IV, Sodišče Evropskih skupnosti

text:
               15.7.2008

               SL

               Uradni list Evropske unije

               L 187/56

         SKLEP EVROPSKEGA PARLAMENTA
   z dne 24. aprila 2007
   o razrešnici glede izvrševanja splošnega proračuna Evropske unije za proračunsko leto 2005, Oddelek IV, Sodišče Evropskih skupnosti
   (2008/501/ES)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2005 (1),
   ob upoštevanju zaključnega letnega računa Evropskih skupnosti za proračunsko leto 2005 – Zvezek I (C6-0467/2006) (2),
   ob upoštevanju letnega poročila Računskega sodišča o izvrševanju proračuna za proračunsko leto 2005 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti računovodskih izkazov ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0109/2007),

               1.

               podeli sodnemu tajniku Sodišča razrešnico glede izvrševanja proračuna Sodišča za proračunsko leto 2005;

               2.

               navaja pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti in Računskemu sodišču, Evropskemu ekonomsko-socialnemu odboru, Odboru regij, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL L 60, 8.3.2005.

      (2)  UL C 264, 31.10.2006, str. 1.

      (3)  UL C 263, 31.10.2006, str. 1.

      (4)  UL C 263, 31.10.2006, str. 10.

      (5)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).
    ---documentbreak---

               15.7.2008

               SL

               Uradni list Evropske unije

               L 187/57

         RESOLUCIJA EVROPSKEGA PARLAMENTA
   z dne 24. aprila 2007
   z ugotovitvami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2005, Oddelek IV, Sodišče
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2005 (1),
   ob upoštevanju zaključnega letnega računa Evropskih skupnosti za proračunsko leto 2005 – Zvezek I (C6-0467/2006) (2),
   ob upoštevanju letnega poročila Računskega sodišča o izvrševanju proračuna za proračunsko leto 2005 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti računovodskih izkazov ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0019/2007),

               1.

               ugotavlja, da je Sodišče Evropskih skupnosti leta 2005 imelo na voljo odobritve za prevzem obveznosti v znesku 232 602 467,74 EUR (leta 2004: 235 041 565 EUR) s stopnjo izkoriščenosti 92,66 %;

               2.

               ugotavlja, da razkrivajo računovodski izkazi Sodišča Evropskih skupnosti za leto 2005 od uvedbe računovodstva na podlagi nastanka poslovnih dogodkov, ki je začelo veljati 1. januarja 2005, negativen poslovni izid (30 747 924 EUR) in presežek obveznosti glede na sredstva v višini 43 902 361 EUR;

               3.

               ugotavlja, da vključuje bilanca stanja Sodišča znesek v višini 105 879 903 EUR, ki ustreza obveznostim Sodišča glede pokojnin sodnikov; poudarja, da se ta odgovornost delno nadomesti z opredmetenimi in neopredmetenimi osnovnimi sredstvi Sodišča in delno z zneskom, ki ga vplačajo države članice (43 902 361 EUR);

               4.

               opozarja, da je Evropsko računsko sodišče (ERS) v odstavku 9.21 Letnega poročila za proračunsko leto 2004 kritiziralo dejstvo, da je bil vodja službe za notranjo revizijo odgovoren za predhodno preverjanje poslovanja odredbodajalcev; poudarja, da je bilo enako stanje ugotovljeno tudi za proračunsko leto 2005 (Letno poročilo odstavek 10.13);

               5.

               pozdravlja informacije, ki jih vsebuje odgovor Sodišča na letno poročilo Računskega sodišča, da je uprava Sodišča glede na pripombe, ki so jih s tem v zvezi oblikovali nadzorni organi in organi, ki podajo razrešnico, v okviru priprav začasnega stanja prihodkov in odhodkov za proračunsko leto 2007 predlagala spremembo organizacijske ureditve z ustanovitvijo upravne enote, pristojne izključno za nadzor, kateri bi bili v ta namen dodeljeni dve novi osebi (administrator, odgovoren za upravljanje in pomočnik za okrepitev ekipe, ki izvaja preverjanje);

               6.

               z zadovoljstvom navaja informacije, ki jih vsebujejo odgovori Sodišča na Letno poročilo Računskega sodišča (odstavek 10.14), da je notranji revizor Sodišča, potem ko je septembra 2005 postal popolnoma operativen, izvedel nekaj posebnih revizij in naslovil priporočila na zadevne službe (v prejšnjih letih se je odsotnost takšnih posebnih revizij kritizirala);

               7.

               čestita Sodišču, da je zmanjšalo število sklenjenih pogodb glede na število dodeljenih pogodb iz 72 % leta 2004 na 27 % leta 2005; vendar z zaskrbljenostjo opozarja na težave Sodišča pri zaposlovanju usposobljenega osebja za več delovnih mest na podlagi natečajev, ki jih je organiziral EPSO;

               8.

               ugotavlja, da je bil leta 2005 napredek Sodišča kot institucije opazen predvsem zaradi Sodišča za uslužbence Evropske unije, ki je sestavljeno iz sedmih sodnikov in ki je začelo opravljati svoje naloge;

               9.

               z zadovoljstvom ugotavlja, da se je število rešenih zadev na leto na Sodišču povečalo s 494 leta 2003 na 574 leta 2005, medtem ko je število nerešenih zadev zmanjšalo z 974 na 740;

               10.

               poudarja, da se je leta 2005 število zaposlenih uradnikov in uslužbencev (člani začasnega in pomožnega osebja, pogodbeni delavci) čez leto povečalo s 1512 na 1704 (13 %), število članov pa se je povečalo za osmino (zaradi ustanovitve Sodišča za uslužbence Evropske unije);

               11.

               z zaskrbljenostjo opozarja na številna sklicevanja v več upravnih sektorjih, opisanih v poročilu o dejavnostih Sodišča, in težavah pri zaposlovanju usposobljenega osebja, za katerega veljajo kadrovski predpisi;

               12.

               ugotavlja, da leta 2005 ni bilo izvedenih nobenih naknadnih preverjanj;

               13.

               pozdravlja vključitev poglavja, ki določa nadaljnje ukrepe po predčasnih sklepih o razrešnici Evropskega parlamenta in po poročilih Računskega sodišča med letom, v poročilo o dejavnostih Sodišča;

               14.

               ugotavlja, da je sodnikov, generalnih pravobranilcev in sodnih tajnikov po ustanovitvi Sodišča za uslužbence Evropske unije ter pristopu Bolgarije in Romunije zdaj skupaj 72, ter da so se izdatki Sodišča za vozila povečali za približno 50 % z 809 853,24 EUR (realizacija) na 1 218 000 EUR v letu 2007 (predvidena sredstva);

               15.

               ugotavlja, da je temeljilo izvajanje predhodnega preverjanja Sodišča na centraliziranem sistemu, ki je prek linijske organizacije povezan z odredbodajalcem na podlagi prenosa in mnenja Sodišča, da je to najprimernejši sistem, ki upošteva velikost institucije in zgolj upravno naravo njenih finančnih poslovnih dogodkov;

               16.

               z zadovoljstvom ugotavlja, da so se člani institucije po pripombah iz razrešnice iz prejšnjega leta med seboj dogovorili, da bodo ustanovili delovno skupino, ki bo izvedla študijo o priporočljivosti priprave kodeksa ravnanja za člane in vsebini takšnega kodeksa; vprašanje izjave o finančnih interesih člana je sestavni del navedene študije; ugotavlja, da sta s to pobudo povezana tudi Sodišče prve stopnje in Sodišče za uslužbence Evropske;

               17.

               poudarja, da je Evropski parlament ponovno prosil za objavo izjav sodnikov vseh treh sodišč o gospodarskih in finančnih interesih; poziva Računsko sodišče, naj Parlament do 30. septembra 2007 obvesti, kako namerava ukrepati;

               18.

               z zadovoljstvom opozarja na ukrepe, ki jih je sprejelo Sodišče za zmanjšanje količine dokumentov, ki jih je treba prevesti, kar prispeva k olajšanju dela prevajalcev; prav tako poziva Sodišče, da preuči možnost skrajšanja pravil ter tako prispeva k nadaljnjemu zmanjšanju stroškov in boljšemu razumevanju teh pravil.

      (1)  UL L 60, 8.3.2005.

      (2)  UL C 264, 31.10.2006, str. 1.

      (3)  UL C 263, 31.10.2006, str. 1.

      (4)  UL C 263, 31.10.2006, str. 10.

      (5)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).


title: 2009/172/ES: Sklep Sveta z dne 21. januarja 2008 o prilagoditvi Priloge VIII k Aktu o pristopu Bolgarije in Romunije

text:
               10.3.2009

               SL

               Uradni list Evropske unije

               L 65/1

      SKLEP SVETA

   z dne 21. januarja 2008
   o prilagoditvi Priloge VIII k Aktu o pristopu Bolgarije in Romunije
   (2009/172/ES)
   SVET EVROPSKE UNIJE JE –
   ob upoštevanju Pogodbe o pristopu Bolgarije in Romunije,
   ob upoštevanju Akta o pogojih pristopa Republike Bolgarije in Romunije in zlasti člena 34(4) Akta,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:

               (1)

               S členom 70 Uredbe Sveta (ES) št. 1698/2005 z dne 20. septembra 2005 o podpori za razvoj podeželja iz Evropskega kmetijskega sklada za razvoj podeželja (EKSRP) (1) je odstotek finančnega prispevka Skupnosti določen na ravni osi.

               (2)

               V oddelku IV Priloge VIII k Aktu o pristopu Bolgarije in Romunije, kakor je bil spremenjen s Sklepom Sveta 2006/664/ES z dne 19. junija 2006 o prilagoditvi Priloge VIII k Aktu o pristopu Republike Bolgarije in Romunije (2), so z odstopanjem od člena 70 Uredbe (ES) št. 1698/2005 po osi določeni odstotki prispevka Skupnosti, ki se v okviru EKSRP dodeli Bolgariji in Romuniji za razvoj podeželja. Takšen prispevek lahko znaša do 80 % za osi 1 in 3 ter tehnično pomoč ter do 82 % za os 2.

               (3)

               Stopnje sofinanciranja na ravni osi se ne morejo uporabljati za zneske, ki se – kot je določeno v pododdelku E oddelka I Priloge VIII k Aktu o pristopu Bolgarije in Romunije – dodelijo kmetom, upravičenim do dopolnilnih nacionalnih neposrednih plačil ali pomoči v skladu s členom 143c Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (3).

               (4)

               Najvišji finančni prispevek Skupnosti k dopolnilom k zneskom neposrednih plačil je treba določiti tudi za uporabo Uredbe Komisije (ES) št. 1974/2006 z dne 15. decembra 2006 o podrobnih pravilih glede uporabe Uredbe Sveta (ES) št. 1698/2005 o podpori za razvoj podeželja iz Evropskega kmetijskega sklada za razvoj podeželja (EKSRP) (4), ki v Prilogi II določa okvirno finančno razčlenitev po osi in ukrepu za razvoj podeželja, vključno z ukrepom „dopolnila k neposrednim plačilom“.

               (5)

               Da bi ohranili rezultate pristopnih pogajanj in usklajenost sistema stopenj sofinanciranja po tehničnih prilagoditvah predpisov v zvezi z razvojem podeželja, je treba najvišji finančni prispevek Skupnosti k dopolnilom k neposrednim plačilom določiti pri enakih odstotkih za os 1 in 3 ter za tehnično pomoč.

         SKLENIL:
   Člen 1
   V Prilogi VIII Akta o pristopu Bolgarije in Romunije se IV. oddelek nadomesti z:

      „Z odstopanjem od člena 70(3)(a) Uredbe (ES) št. 1698/2005 lahko finančni prispevek Skupnosti znaša do 80 % za osi 1 in 3, tehnično pomoč kot tudi za dopolnila k neposrednim plačilom.
      Z odstopanjem od člena 70(3)(b) Uredbe (ES) št. 1698/2005 lahko finančni prispevek Skupnosti za os 2 znaša do 82 %.“

   Člen 2
   Ta sklep začne učinkovati na dan po objavi v Uradnem listu Evropske unije.

      V Bruslju, 21. januarja 2008

            Za Svet

            Predsednik

         I. JARC

      (1)  UL L 277, 21.10.2005, str. 1.

      (2)  UL L 277, 9.10.2006, str. 4.

      (3)  UL L 270, 21.10.2003, str. 1.

      (4)  UL L 368, 23.12.2006, str. 15.


title: 2004/785/ES: Sklep Komisije z dne 26. oktobra 2004 o sklenitvi sporazuma v obliki izmenjave pisem med Evropsko skupnostjo in Združenimi mehiškimi državami o spremembi Priloge II k Sporazumu med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače

text:
               23.11.2004

               SL

               Uradni list Evropske unije

               L 346/28

         SKLEP KOMISIJE
   z dne 26. oktobra 2004
   o sklenitvi sporazuma v obliki izmenjave pisem med Evropsko skupnostjo in Združenimi mehiškimi državami o spremembi Priloge II k Sporazumu med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače
   (2004/785/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Sveta 97/361/ES z dne 27. maja 1997 o sklenitvi Sporazuma med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače (1), in zlasti člena 4,
   ob upoštevanju naslednjega:

               (1)

               Ob upoštevanju mehiške zahteve, ki je bila podana med „Uradnimi pogovori o prilagoditvah Sporazuma o prosti trgovini zaradi širitve EU“, ki so potekali od 28. do 30. januarja 2004 v Ciudad de Mexico, je treba spremeniti Prilogo II k Sporazumu med Evropsko skupnostjo in Združenimi mehiškimi državami o medsebojnem priznavanju in zaščiti označb za žgane pijače, z namenom, da bi zaščitili nova izraza za mehiški žgani pijači Charanda in Sotol, z veljavnostjo od dne 29. oktobra 2004.

               (2)

               Zato sta Skupnost in Združene mehiške države v skladu s členom 18 zgoraj omenjenega sporazuma s pogajanji sklenile sporazum v obliki izmenjave pisem o spremembi Priloge II k Sporazumu. To izmenjavo pisem je zato treba odobriti.

               (3)

               Ukrepi, ki jih določa ta sklep, so v skladu z mnenjem Odbora za izvajanje določb o žganih pijačah –

         SKLENILA:
   Člen 1
   Sporazum v obliki izmenjave pisem med Evropsko skupnostjo in Združenimi mehiškimi državami o spremembi Priloge II k Sporazumu med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače se potrdi v imenu Skupnosti.
   Besedilo Sporazuma je priloženo k temu sklepu.
   Člen 2
   Komisar za kmetijstvo se s tem sklepom pooblasti za podpis izmenjave pisem, ki zavezuje Skupnost.

      V Bruslju, 26. oktobra 2004

            Za Komisijo

         Franz FISCHLER

            Član Komisije

      (1)  UL L 152, 11.6.1997, str. 15.
   PRILOGA

      SPORAZUM V OBLIKI IZMENJAVE PISEM
      med Evropsko skupnostjo in Združenimi mehiškimi državami o spremembi Priloge II k Sporazumu med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače
      Bruselj, 29. oktobra 2004
      Spoštovani,
      v čast mi je sklicevati se na vašo zahtevo, ki je bila podana med razpravami v okviru uradnih pogovorov o prilagoditvi Sporazuma o prosti trgovini zaradi širitve, od 28. do 30. januarja 2004 v Ciudad de Mexicu, ki so potekali v skladu s členom 18 Sporazuma med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače z dne 27. maja 1997, ki predvideva, da lahko pogodbenici z medsebojnim soglasjem spremenita ta sporazum.
      Skupnost je preučila zahtevo in se strinja s spremembo Priloge II k Sporazumu v skladu s Prilogo, ki je priložena k tej izmenjavi pisem z veljavnostjo od dne 29. oktobra 2004.
      Hvaležen bi vam bil, če bi potrdili, da se vaša vlada strinja z vsebino tega pisma.
      Prosim, sprejmite izraz mojega najglobljega spoštovanja.

            V imenu Evropske skupnosti

         Franz FISCHLER

      Ciudad de Mexico, 29. oktobra 2004
      Spoštovani,
      V čast mi je potrditi prejem vašega pisma z dne 29. oktobra 2004, ki se glasi:

         „V čast mi je sklicevati se na vašo zahtevo, ki je bila podana med razpravami v okviru uradnih pogovorov o prilagoditvi Sporazuma o prosti trgovini zaradi širitve, od 28. do 30. januarja 2004 v Ciudad de Mexicu, ki so potekali v skladu s členom 18 Sporazuma med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače z dne 27. maja 1997, ki predvideva, da lahko pogodbenici z medsebojnim soglasjem spremenita ta sporazum.
         Skupnost je preučila zahtevo in se strinja s spremembo Priloge II k Sporazumu v skladu s Prilogo, ki je priložena k tej izmenjavi pisem z veljavnostjo od dne 29. oktobra 2004.
         Hvaležen bi vam bil, če bi potrdili, da se vaša vlada strinja z vsebino tega pisma.“

      V čast mi je, da vas obvestim, da se Združene mehiške države strinjajo z vsebino vašega pisma.
      Prosim, sprejmite izraz mojega najglobljega spoštovanja.

            V imenu Združenih mehiških držav

         Luis Ernesto DERBEZ

      PRILOGA
      Priloga II k Sporazumu med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače se spremeni, kot sledi:

            „PRILOGA II
            k Sporazumu med Evropsko skupnostjo in Združenimi mehiškimi državami o vzajemnem priznavanju in zaščiti označb za žgane pijače
            Žgani pijači iz agave:

                        Tekila: zaščitena, pripravljena in uvrščena v skladu z zakoni in predpisi Združenih mehiških držav

                        Meskal: zaščiten, pripravljen in uvrščen v skladu z zakoni in predpisi Združenih mehiških držav

                  Žgana pijača iz sotola (Dasylirion):

                        Sotol: zaščiten, pripravljen in uvrščen v skladu z zakoni in predpisi Združenih mehiških držav

                  Žgana pijača iz sladkornega trsa:

                        Charanda: zaščitena, pripravljena in uvrščena v skladu z zakoni in predpisi Združenih mehiških držav“.